Title: ประกาศกระทรวงการคลัง เรื่อง การกู้เงินระยะสั้นเพื่อการปรับโครงสร้างหนี้ (พ.ร.บ. การบริหารหนี้สาธารณะ ฯ) ในปีงบประมาณ พ.ศ. 2556 ครั้งที่ 2

ประกาศกระทรวงการคลัง

ประกาศกระทรวงการคลัง
เรื่อง
การกู้เงินระยะสั้นเพื่อการปรับโครงสร้างหนี้
(พ.ร.บ.
การบริหารหนี้สาธารณะฯ)
ในปีงบประมาณ
พ.ศ. ๒๕๕๖
ครั้งที่ ๒[๑]

อาศัยอำนาจตามความในมาตรา ๑๐ และมาตรา ๑๖
แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบทั่วกันว่า

กระทรวงการคลังโดยความเห็นชอบของคณะรัฐมนตรี
อาศัยอำนาจตามความในมาตรา ๑๔ และมาตรา ๒๔ แห่งพระราชบัญญัติการบริหารหนี้สาธารณะ
พ.ศ. ๒๕๔๘ และที่แก้ไขเพิ่มเติม (ฉบับที่ ๒) พ.ศ. ๒๕๕๑
ได้ดำเนินการกู้เงินระยะสั้นเพื่อปรับโครงสร้างหนี้ โดยมีรายละเอียดและเงื่อนไข
ดังต่อไปนี้

๑.
กระทรวงการคลังได้ดำเนินการปรับโครงสร้างหนี้พันธบัตรรัฐบาลที่ครบกำหนดไถ่ถอนในวันที่
๑๓ มีนาคม ๒๕๕๖ โดยการกู้เงินระยะสั้นวงเงินรวม ๓๙,๐๐๐ ล้านบาท
จากสถาบันการเงิน ๒ แห่ง ได้แก่ ธนาคารกสิกรไทย จำกัด (มหาชน) และธนาคารกรุงไทย
จำกัด (มหาชน) โดยมีเงื่อนไขและรายละเอียด ดังนี้

ลำดับที่

สถาบันการเงิน

วงเงินกู้
(ล้านบาท)

อัตราดอกเบี้ย
(ร้อยละต่อปี)

๑.

ธนาคารกสิกรไทย
  จำกัด (มหาชน)

๕,๐๐๐

๒.๗๙๕

๒.

ธนาคารกสิกรไทย
  จำกัด (มหาชน) 

๕,๐๐๐

๒.๘๑

๓.

ธนาคารกสิกรไทย
  จำกัด (มหาชน) 

๕,๐๐๐

๒.๘๒

๔.

ธนาคารกรุงไทย
  จำกัด (มหาชน) 

๑๐,๐๐๐

๒.๘๔

๕.

ธนาคารกรุงไทย
  จำกัด (มหาชน) 

๑๐,๐๐๐

๒.๘๕

๖.

ธนาคารกรุงไทย
  จำกัด (มหาชน) 

๔,๐๐๐

๒.๘๖

รวมทั้งสิ้น

๓๙,๐๐๐

๒. เบิกเงินกู้ทั้งจำนวนในวันที่ ๑๓ มีนาคม ๒๕๕๖
๓. อายุเงินกู้ไม่เกิน ๒ เดือน นับตั้งแต่วันที่ ๑๓ มีนาคม ๒๕๕๖ (ครบกำหนดชำระวันที่
๑๓ พฤษภาคม ๒๕๕๖)
๔. การชำระคืนต้นเงินกู้
จะนำเงินที่ได้จากการออกพันธบัตรรัฐบาลเพื่อการบริหารหนี้ ในปีงบประมาณ พ.ศ. ๒๕๕๖
ครั้งที่ ๓ - ครั้งที่ ๖ มาทยอยชำระคืนภายในวันที่ ๑๓ พฤษภาคม ๒๕๕๖  ทั้งนี้
กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๒ วันทำการ
โดยจะชำระค่าดอกเบี้ยคงค้างของหนี้เงินต้นที่ชำระคืนก่อนกำหนด
พร้อมกับการชำระหนี้เงินต้นก่อนกำหนดนั้นด้วย หากวันครบกำหนดชำระหนี้ตรงกับวันหยุดราชการ
หรือวันหยุดธนาคารแห่งประเทศไทย กระทรวงการคลังจะชำระหนี้ในวันเปิดทำการถัดไป
และจะคำนวณดอกเบี้ยจนถึงวันก่อนวันชำระหนี้ การคำนวณดอกเบี้ยใช้หลักเกณฑ์หนึ่งปีมี
๓๖๕ วัน แล้วนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง
๕. ไม่มีค่าธรรมเนียมและค่าใช้จ่ายใด ๆ

ประกาศ
ณ วันที่ ๕ มีนาคม พ.ศ. ๒๕๕๖
สุภา  ปิยะจิตติ
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
รัฐมนตรีว่าการกระทรวงการคลัง

ปริยานุช/ผู้จัดทำ
๒๘ มีนาคม ๒๕๕๖

อุษมล/ผู้ตรวจ
๕ เมษายน ๒๕๕๖

[๑] ราชกิจจานุเบกษา
เล่ม ๑๓๐/ตอนพิเศษ ๓๘ ง/หน้า ๗/๒๕ มีนาคม ๒๕๕๖